title: Регламент за изпълнение (ЕС) № 162/2013 на Комисията от 21 февруари 2013 година за изменение на приложението към Регламент (ЕО) № 3199/93 относно взаимното признаване на процедурите за пълно денатуриране на алкохол за целите на освобождаването от акциз

text:
               22.2.2013

               BG

               Официален вестник на Европейския съюз

               L 49/55

         РЕГЛАМЕНТ ЗА ИЗПЪЛНЕНИЕ (ЕС) № 162/2013 НА КОМИСИЯТА
   от 21 февруари 2013 година
   за изменение на приложението към Регламент (ЕО) № 3199/93 относно взаимното признаване на процедурите за пълно денатуриране на алкохол за целите на освобождаването от акциз
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 92/83/ЕИО на Съвета от 19 октомври 1992 г. за хармонизиране на структурата на акцизите върху алкохола и алкохолните напитки (1), и по-специално член 27, параграф 4 от нея,
   като има предвид, че:

               (1)

               Съгласно член 27, параграф 1, буква а) от Директива 92/83/ЕИО от държавите членки се изисква да освобождават от акциз алкохола, който е напълно денатуриран в съответствие с изискванията на всяка от държавите членки, при условие че тези изисквания са надлежно съобщени и приети в съответствие с условията по параграфи 3 и 4 от посочения член.

               (2)

               Регламент (ЕО) № 3199/93 на Комисията от 22 ноември 1993 г. относно взаимното признаване на процедурите за пълно денатуриране на алкохол за целите на освобождаването от акциз (2) предвижда денатуриращите вещества, които се използват във всяка държава членка за целите на пълното денатуриране на алкохол в съответствие с член 27, параграф 1, буква а) от Директива 92/83/ЕИО, да бъдат описани в приложението към същия регламент.

               (3)

               Разнообразието на денатуриращите процеси усложнява режима за денатуриране, затруднява ефективното му управление и поражда повече възможности за измама.

               (4)

               През 2008 г. държавите членки изразиха широка подкрепа за проектна група, осъществяваща дейност по силата на Решение № 1482/2007/ЕО на Европейския парламент и на Съвета от 11 декември 2007 г. за създаване на програма на Общността за подобряване на работата на системите за данъчно облагане на вътрешния пазар (Фискалис 2013) и за отмяна на Решение № 2235/2002/ЕО (3), в състава на която влизат множество митнически химически лаборатории и Съвместният изследователски център. Целта на проекта беше да проучи възможността за прилагането на общ денатуриращ процес (евро-денатуриращи средства) за целите на пълното денатуриране на алкохол.

               (5)

               В окончателния си доклад, публикуван през юни 2011 г., проектната група предложи денатуриращият процес, състоящ се от три литра изопропилов алкохол (IPA), три литра метилетилкетон (MEK) и един грам денатониум бензоат за хектолитър абсолютен алкохол, да бъде приет като общ денатуриращ процес за целите на пълното денатуриране на алкохол. Едно от основните предимства на този общ процес е, че той вероятно би заменил многобройните процеси, използвани в различните държави членки. Той следва да се прилага като процес, общ за всички държави членки за целите на пълното денатуриране на алкохол, с цел да се предотвратят избягването на данъчното облагане, укриването на данъци и данъчните измами в тази област.

               (6)

               Впоследствие всяка държава членка представи на Комисията нов списък от изисквания в съответствие с член 27, параграф 3 от Директива 92/83/ЕИО. Всеки от тези списъци се позовава на общия денатуриращ процес и в някои случаи на други съществуващи процеси. Някои държави членки изразиха желание да запазят съществуващите процеси за преходен период или за неопределени период от време поради специфични технически изисквания.

               (7)

               На 28 юни 2012 г. Комисията предаде на държавите членки всички получени съобщения.

               (8)

               Никоя от държавите членки не възрази срещу предложения общ денатуриращ процес.

               (9)

               Що се отнася до съществуващите процеси, не е представена нова информация, която да сочи наличието на риск от избягване на данъчно облагане, укриване на данъци или данъчни злоупотреби.

               (10)

               В допълнение към общия денатуриращ процес за целите на пълното денатуриране на алкохол, патентоването и свързаните с него разходи са причина Австрия да приеме алтернативен процес, който вече се използва от други държави членки като денатуриращ процес.

               (11)

               За да се даде на сектора достатъчно време да изчерпи запасите си от денатуранти и денатуриращи продукти, използвани до този момент по силата на Регламент (ЕО) № 3199/93, които обаче вече няма да бъдат допустими след влизането в сила на настоящия регламент, изпълнението на настоящия регламент по отношение на раздел I от приложение към него следва да бъде отложено.

               (12)

               Регламент (ЕО) № 3199/93 следва да бъде съответно изменен.

               (13)

               Мерките, предвидени в настоящия регламент, са в съответствие със становището на Комитета по акцизите,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 3199/93 се заменя с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

   Той се прилага от 1 юли 2013 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 февруари 2013 година.

            За Комисията

            Председател

         José Manuel BARROSO

      (1)  ОВ L 316, 31.10.1992 г., стр. 21.

      (2)  ОВ L 288, 23.11.1993 г., стр. 12.

      (3)  ОВ L 330, 15.12.2007 г., стр. 1.

      ПРИЛОЖЕНИЕ
      Списък на разрешените продукти с техния регистрационен номер, ако е наличен, издаден от Службата, предоставяща обобщена информация за химичните вещества (CAS), и рецептурите, разрешени за пълното денатуриране на алкохол:

                  Ацетон

                  CAS номер: 67-64-1

                  CI реактивно червено 24

                  CAS номер: 70210-20-7

                  Суров пиридин

                  CAS номер: не е наличен

                  Кристалвиолет (C.I. 42555)

                  CAS номер: 548-62-9

                  Денатониум бензоат

                  CAS номер: 3734-33-6

                  Етанол

                  CAS номер: 64-17-5

                  Етилацетат

                  CAS номер: 141-78-6

                     Втор-амилетилкетон

                  CAS номер: 541-85-5

                  Етил трет-бутил етер

                  CAS номер: 637-92-3

                  Флуоресцин

                  CAS номер: 2321-07-5

                  Формалдехид

                  CAS номер: 50-00-0

                  Фузелови масла

                  CAS номер: 8013-75-0

                  Бензин (включително безоловен бензин)

                  CAS номер: 86290-81-5

                  Изопропилов алкохол (IPA)

                  CAS номер: 67-63-0

                  Керосин

                  CAS номер: 8008-20-6

                  Масло за лампи

                  CAS номер: 64742-47-8 до 64742-48-9

                  Метанол

                  CAS номер: 67-56-1

                  Метилетилкетон (бутанон) (MEK)

                  CAS номер: 78-93-3

                  Метилизобутилкетон

                  CAS номер: 108-10-1

                  Метилизобутилкетон

                  CAS номер: 563-80-4

                  Метилвиолет

                  CAS номер: 8004-87-3

                  Метиленово синьо

                  CAS номер: 61-73-4

                  Минерална нафта

                  CAS номер: не е наличен

                  Солвент-нафта

                  CAS номер: 8030-30-6

                  Пиридин (или пиридинови основи)

                  CAS номер: 110-86-1

                  Терпентинов спирт

                  CAS номер: 8006-64-2

                  Технически бензин

                  CAS номер: 92045-57-3

                     Трет-бутилов алкохол

                  CAS номер: 75-65-0

                  Тиофен

                  CAS номер: 110-02-1

                  Тимолово синьо

                  CAS номер: 76-61-9

                  Дървесен спирт

                  не е наличен

            В базата данни на Европейски митнически опис на химичните вещества съществуват синоними на разрешените продукти на различни европейски езици.
      Навсякъде в приложението се използва терминът „абсолютен етанол“ в съответствие с терминологията, използвана от Международния съюз за чиста и приложна химия (IUPAC).
      I.   Денатуриращ процес, използван във всички държави членки

      На хектолитър абсолютен етанол:

                  —

                  3 литра изопропилов алкохол (IPA),

                  —

                  3 литра метилетилкетон (MEK),

                  —

                  1 грам денатониум бензоат.

            За целите на вътрешния пазар държавите членки мога да добавят оцветител с цел продуктът да придобие характерен цвят, по който да може да бъде разпознат незабавно.
      II.   Допълнителни денатуриращи процеси, използвани в някои държави членки.

         Чешка република

      На хектолитър абсолютен етанол — една от следните рецептури:

                  1.

                              —

                              0,4 литра солвент-нафта,

                              —

                              0,2 литра керосин,

                              —

                              0,1 литра технически петрол.

                  2.

                              —

                              3 литра етил трет-бутил етер,

                              —

                              1 литър изопропилов алкохол,

                              —

                              1 литър безоловен бензин,

                              —

                              10 милиграма флуоресцеин.

         Германия

      На хектолитър абсолтен етанол:
      Един литър кетонова смес, състояща се от:

                  —

                  95 до 96 тегл. % метилетилкетон (MEK),

                  —

                  2,5 до 3 тегл. % метилизопропилкетон (3-метил-2-бутанон),

                  —

                  1,5 до 2 тегл. % втор-амилетилкетон (5-метил-3-хептанон),

            заедно с 1 грам денатониум бензоат.

         Естония

      На хектолитър абсолютен етанол:

                  —

                  3 литра ацетон,

                  —

                  2 грама денатониум бензоат.

         Ирландия

      Основата се получава чрез смесване на следното:

                  —

                  90 об. % етанол,

                  —

                  9,5 об. % дървесен спирт,

                  —

                  0,5 об. % суров пиридин.

            На всеки 10 хектолитра от основата се добавят:

                  —

                  3,75 литра минерална нафта (нефтено масло),

                  —

                  1,5 грама метилвиолет.

         Забележка: Компонентите на основата на дървесен спирт и суров пиридин може да бъдат заместени с 10 об. % метанол.

         Гърция

      Само алкохол с ниско качество (първи и последни фракции от дестилацията) с алкохолно съдържание от най-малко 93 об. % и не повече от 96 об. % може да бъде денатуриран.
      На всеки хектолитър алкохол с 93 об. % се добавят следните вещества:

                  —

                  2 литра метанол,

                  —

                  1 литър терпентинов спирт,

                  —

                  0,50 литър масло за лампи,

                  —

                  0,40 грама метиленово синьо.

            При температура от 20 °C крайният продукт ще достигне, в непроменено състояние, 93 об. %.

         Италия

      На хектолитър абсолютен етанол се добавя следното:

                  —

                  125 грама тиофен,

                  —

                  0,8 грама денатониум бензоат,

                  —

                  3 грама CI реактивно червено 24 (червен оцветител), 25-процентов тегловен разтвор,

                  —

                  2 литра метилетилкетон (MEK).

            Етиловият алкохол, който се денатурира, трябва да съдържа поне 83 об. % етилов алкохол и силата му, измерена със спиртомер на ЕО, да не е по-малка от 90 об. %.
      За да се осигури пълната разтворимост на всички съставки, денатуриращата смес трябва да се приготви в етилов алкохол под 96 об. %, измерени със спиртомер на ЕО.
      Целта на CI реактивно червено 24 е да придаде на продукта характерен червен цвят, който го прави лесен за разпознаване.

         Латвия

                  1.

                  На хектолитър абсолютен етанол — една от следните рецептури:

                              а)

                              поне

                                          —

                                          9 литра изопропилов алкохол,

                                          —

                                          1 литър ацетон,

                                          —

                                          0,4 грама метиленово синьо, тимолово синьо или кристалвиолет;

                              б)

                              поне

                                          —

                                          3 литра метилизобутилкетон,

                                          —

                                          2 литра метилетилкетон (MEK);

                              в)

                              поне

                                          —

                                          3 литра ацетон,

                                          —

                                          2 грама денатониум бензоат;

                              г)

                              поне 10 литра етилацетат.

                  2.

                  На 1 хектолитър на дехидриран етилов алкохол (съдържащи не повече от 0,5 % вода):
                  Бензин на минимум 5 литра и максимум 7 литра.

         Литва

      На хектолитър абсолютен етанол:

                  —

                  3 литра ацетон,

                  —

                  2 грама денатониум бензоат.

         Унгария

      Алкохолните продукти съдържат спрямо количеството на техния чист алкохол най-малко един от следните компоненти:

                  а)

                  2 тегл. % метилетилкетон (MEK), 3 тегл. % метилизобутилкетон и 0,001 тегл. % денатониум бензоат;

                  б)

                  1 тегл. % метилетилкетон (MEK) и 0,001 тегл. % денатониум бензоат;

                  в)

                  2 тегл. % изопропилов алкохол, 1 тегл. % трет-бутилов алкохол и 0,001 тегл. % денатониум бензоат.

         Малта

      Основата се получава чрез смесване на следното:

                  —

                  90 об. % етанол,

                  —

                  9,5 об. % дървесен спирт,

                  —

                  0,5 об. % суров пиридин.

            На всеки 10 хектолитра от основата се добавят:

                  —

                  3,75 литра минерална нафта (нефтено масло),

                  —

                  1,5 грама метилвиолет.

         Нидерландия

      На хектолитър абсолютен етанол:
      Пет литра смес, съдържаща:

                  —

                  60 об. % метанол,

                  —

                  20 об. % ацетон,

                  —

                  11 об. % фузелово масло (концентрат от страничните продукти на алкохолната дестилация),

                  —

                  8 об. % вода,

                  —

                  0,5 об.% метилетилкетон (MEK),

                  —

                  0,5 об. % формалин (воден разтвор на 37 тегл. % формалдехид),

         Австрия

      На хектолитър чист етанол:
      Един литър кетонова смес, състояща се от:

                  —

                  95 до 96 тегл. % метилетилкетон (MEK),

                  —

                  2,5 до 3 тегл. % метилизопропилкетон,

                  —

                  1,5 до 2 тегл. % втор-амилетилкетон,

            заедно с 1 грам денатониум бензоат.

         Полша

      На хектолитър абсолютен етанол — една от следните рецептури:

                  1.

                  0,75 литър кетонова смес, състояща се от:

                              —

                              95 до 96 тегл. % метилетилкетон (MEK),

                              —

                              2,5 до 3 тегл. % метилизопропилкетон,

                              —

                              1,5 до 2 тегл. % втор-амилетилкетон,

                        заедно с 0,25 литра пиридинова основа.

                  2.

                  Един литър кетонова смес, състояща се от:

                              —

                              95 до 96 тегл. % метилетилкетон (MEK),

                              —

                              2,5 до 3 тегл. % на метилизопропилкетон,

                              —

                              1,5 до 2 тегл. % втор-амилетилкетон,

                        заедно с 1 грам денатониум бензоат.

         Румъния

      На хектолитър абсолютен етанол:

                  —

                  2 литра метилетилкетон (MEK),

                  —

                  1 грам денатониум бензоат,

                  —

                  0,2 грама метиленово синьо.

         Словения

      На хектолитър абсолютен етанол:

                  —

                  1 580 грама изопропилов алкохол,

                  —

                  790 грама трет-бутилов алкохол,

                  —

                  0,79 грама денатониум бензоат.

         Словакия

      На хектолитър абсолютен етанол:

                  1.

                              3 литра метилизобутилкетон,

                              2 литра метилетилкетон (MEK),

                              1 грам денатониум бензоат,

                              0,2 грама метиленово синьо.

                  2.

                              1,5 литра технически бензин,

                              1,5 литър керосин,

                              2 грама денатониум бензоат.

         Финландия

      На хектолитър абсолютен етанол — една от следните рецептури:

                  1.

                              2 литра метилетилкетон (MEK),

                              3 литра метилизобутилкетон.

                  2.

                              2 литра ацетон,

                              3 литра метилизобутилкетон.

         Швеция

      На хектолитър абсолютен етанол:

                  —

                  3 литра метилизобутилкетон,

                  —

                  2 литра метилетилкетон (MEK).

         Обединеното кралство

      Основата се получава чрез смесване на следното:

                  —

                  90 об. % етанол,

                  —

                  9,5 об. % дървесен спирт,

                  —

                  0,5 об. % суров пиридин.

            На всеки 10 хектолитра от основата се добавят:

                  —

                  3,75 литра минерална нафта (нефтено масло),

                  —

                  1,5 грама метилвиолет (C.I. 42555).


title: Регламент за изпълнение (ЕС) № 1353/2014 на Комисията от 15 декември 2014 година за изменение на Регламент за изпълнение (ЕС) № 1156/2012 за определяне на подробни правила за прилагане на някои разпоредби на Директива 2011/16/ЕС на Съвета относно административното сътрудничество в областта на данъчното облагане

text:
               19.12.2014

               BG

               Официален вестник на Европейския съюз

               L 365/70

         РЕГЛАМЕНТ ЗА ИЗПЪЛНЕНИЕ (ЕС) № 1353/2014 НА КОМИСИЯТА
   от 15 декември 2014 година
   за изменение на Регламент за изпълнение (ЕС) № 1156/2012 за определяне на подробни правила за прилагане на някои разпоредби на Директива 2011/16/ЕС на Съвета относно административното сътрудничество в областта на данъчното облагане
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2011/16/ЕС на Съвета от 15 февруари 2011 г. относно административното сътрудничество в областта на данъчното облагане и за отмяна на Директива 77/799/ЕИО (1), и по-специално член 20, параграф 4 от нея,
   като има предвид, че:

               (1)

               Директива 2011/16/ЕС изисква обменът на информация в областта на данъчното облагане да се осъществява посредством стандартни формуляри и компютризирани формати.

               (2)

               Стандартните формуляри, които се използват за обмен на информация при поискване, за спонтанен обмен на информация, уведомявания и обратна информация, трябва да отговарят на разпоредбите на приложения I — IV към Регламент за изпълнение (ЕС) № 1156/2012 на Комисията (2).

               (3)

               За задължителния автоматичен обмен на информация относно някои конкретни категории доход и капитал трябва да се използва компютризиран формат, който се основава на съществуващия компютризиран формат съгласно член 9 от Директива 2003/48/ЕО на Съвета (3).

               (4)

               Регламент за изпълнение (ЕС) № 1156/2012 следва да бъде съответно изменен.

               (5)

               Измененията следва да се прилагат от 1 януари 2015 г. в съответствие с член 29, параграф 1 от Директива 2011/16/ЕС по отношение на влизането в сила на законовите, подзаконовите и административните разпоредби в държавите членки, необходими, за да се съобразят с член 8 от директивата относно задължителния автоматичен обмен на информация.

               (6)

               Мерките, предвидени в настоящия регламент, са в съответствие със становището на Комитета за административно сътрудничество в областта на данъчното облагане,

         ПРИЕ НАСТОЯЩИЯ РЕГЛАМЕНТ:
   Член 1
   Регламент за изпълнение (ЕС) № 1156/2012 се изменя, както следва:

               1)

               Вмъква се следният член 1а:
               „Член 1а
               Компютризираният формат, който трябва да се използва за задължителния автоматичен обмен на информация съгласно член 8, параграф 1 от Директива 2011/16/ЕС, отговаря на разпоредбите на приложение V към настоящия регламент.“

               2)

               Добавя се приложение V към Регламент за изпълнение (ЕС) № 1156/2012, както е посочено в приложението към настоящия регламент.

         Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.
   Той се прилага от 1 януари 2015 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 декември 2014 година.

            За Комисията

            Председател

         Jean-Claude JUNCKER

      (1)  ОВ L 64, 11.3.2011 г., стр. 1.

      (2)  Регламент за изпълнение (ЕС) № 1156/2012 на Комисията от 6 декември 2012 г. за определяне на подробни правила за прилагане на някои разпоредби на Директива 2011/16/ЕС на Съвета относно административното сътрудничество в областта на данъчното облагане (ОВ L 335, 7.12.2012 г., стр. 42).

      (3)  Директива 2003/48/ЕО на Съвета от 3 юни 2003 г. относно данъчното облагане на доходи от спестявания под формата на лихвени плащания (ОВ L 157, 26.6.2003 г., стр. 38).

      ПРИЛОЖЕНИЕ

            „ПРИЛОЖЕНИЕ V
            Компютризиран формат, посочен в член 1а
            Компютризираните формати за задължителния автоматичен обмен на информация в съответствие с член 8 от Директива 2011/16/ЕС отговарят на следната дървовидна структура и съдържат следните категории елементи (1):

                        а)

                        Що се отнася до цялото съобщение:

                        б)

                        Що се отнася до същинския текст за предаване на информация за доходите от трудови правоотношения или директорски възнаграждения:

                        в)

                        Що се отнася до същинския текст за предаване на информация за пенсиите:

                        г)

                        Що се отнася до същинския текст за предаване на информация за животозастрахователните продукти:

                        д)

                        Що се отнася до същинския текст за предаване на информация за собствеността и доходите от недвижимо имущество:

                        е)

                        Що се отнася до същинския текст, в случай че не трябва да бъде предавана информация във връзка с конкретна категория:

                        ж)

                        Що се отнася до същинския текст за потвърждение на получаването на информация за конкретна категория:
                         “

         (1)  В използвания компютризиран формат за даден случай трябва да се появяват само полетата, които действително са на разположение и са приложими в този случай.


title: Регламент за изпълнение (ЕС) № 1170/2012 на Комисията от 3 декември 2012 година относно класирането на някои стоки в Комбинираната номенклатура

text:
               11.12.2012

               BG

               Официален вестник на Европейския съюз

               L 337/6

         РЕГЛАМЕНТ ЗА ИЗПЪЛНЕНИЕ (ЕС) № 1170/2012 НА КОМИСИЯТА
   от 3 декември 2012 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.

               (4)

               Уместно е да се предвиди обвързващата тарифна информация, която е издадена от митническите органи на държавите-членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 3 декември 2012 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  ОВ L 302, 19.10.1992 г., стр. 1.

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Артикул, представляващ венец от разноцветни изкуствени цветя, имитация на т.нар. „lei“ (хавайска гирлянда от копринени цветя).
                  Всяко цвете се състои от два отделни елемента, изрязани от цветен тъкан текстилен материал, изрязан във формата на венчелистчета на цветове. Всяко цвете е отделено от съседното с прозрачна пластмасова тръбичка, имитираща стеблото на цветето. Пластмасовите тръбички и цветята са свързани с тънък конец така, че да образуват кръг с диаметър приблизително 30 cm, наподобяващ венец от цветя.
                  (Вж. снимка № 662) (1)

                  6702 90 00

                  Класирането се определя от общи правила 1, 3 а) и 6 за тълкуването на Комбинираната номенклатура и от текстовете на кодове по КН 6702 и 6702 90 00.
                  Артикулът наподобява венец от цветя и е предназначен да се носи около врата като имитация на „lei“.
                  За артикула не се отнася забележка 3 б) към глава 67, тъй като изкуствените цветя не са изготвени като едно цяло, а всяко цвете се състои от два елемента от текстилен материал, изрязан във формата на венчелистчета на цветове, и понеже съединяването на венчелистчетата и стеблата с помощта на тънък конец е начин, подобен на свързване, залепване или сглобяване на части една с друга. Артикулът прилича по форма на естествен продукт (вж. също обяснителните бележки към Хармонизираната система за позиция 6702, параграфи 1 и 3), независимо дали елементите му съответстват точно на тези на естествения продукт.
                  Класирането като бижутерийна имитация в позиция 7117 е изключено, тъй като артикулът представлява имитация не на бижута, а на венец от цветя, който се носи около врата — т.нар. „lei“. Следователно артикулът не е обхванат от условията на позиция 7117 („Бижутерийна имитация“).
                  Класирането в позиция 9505 като артикул за празненства, карнавали и други развлечения също се изключва, тъй като артикулът не е проектиран, изработен и считан изключително за празненства. Той не съдържа щампи, орнаменти, символи или надписи, така че не е предназначен за използване по повод на определен празник (вж. също обяснителните бележки към КН за позиция 9505). Освен това „lei“ служи за украса на лица, а не на помещения, маси и т.н. Той не е и част от карнавално облекло (вж. също обяснителните бележки към ХС за позиция 9505, буква А, параграфи 1 и 3).
                  Класирането в позиция 6307 като друг конфекциониран текстилен артикул също се изключва, тъй като позиция 6702 (артикули, изработени от изкуствени цветя) е позицията с по-конкретно описание по смисъла на Общо правило 3 а) за тълкуването на Комбинираната номенклатура.
                  Следователно артикулът трябва да бъде класиран в код по КН 6702 90 00 като „изкуствени цветя от материали, различни от пластмаса“.

         (1)  Снимката е само за информация.


title: Регламент за изпълнение (ЕС) № 1285/2011 на Комисията от 8 декември 2011 година за изменение за 161-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

text:
               10.12.2011

               BG

               Официален вестник на Европейския съюз

               L 328/34

         РЕГЛАМЕНТ ЗА ИЗПЪЛНЕНИЕ (ЕС) № 1285/2011 НА КОМИСИЯТА
   от 8 декември 2011 година
   за изменение за 161-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 5 от него,
   като има предвид, че:

               (1)

               В приложение I към Регламент (ЕО) № 881/2002 се посочват лицата, групите и образуванията, засегнати от замразяването на средства и икономически ресурси по този регламент.

               (2)

               На 30 ноември 2011 г. Комитетът по санкциите към Съвета за сигурност на Организацията на обединените нации реши да извади едно физическо лице от списъка на лицата, групите и образуванията, спрямо които следва да се прилага замразяването на средства и икономически ресурси, след като разгледа искането за отписване, предадено от това лице, и подробния доклад на омбудсмана, изготвен съгласно Резолюция 1904 (2009) на Съвета за сигурност на Организацията на обединените нации. Беше решено също да се да измени едно вписване в списъка.

               (3)

               Приложение I към Регламент (ЕО) № 881/2002 следва да бъде съответно актуализирано.

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 8 декември 2011 година.

            За Комисията, от името на председателя,

            Началник на Службата за инструментите на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:

                  (1)

                  В глава „Физически лица“ следният текст се заличава:
                  „Abu Sufian Al-Salambi Muhammed Ahmed Abd Al-Razziq известен също като a) Abu Sufian Abd Al Razeq, б) Abousofian Abdelrazek, в) Abousofian Salman Abdelrazik, г) Abousofian Abdelrazik, д) Abousofiane Abdelrazik, е) Sofian Abdelrazik, ж) Abou El Layth, з) Aboulail, и) Abu Juiriah, й) Abu Sufian, к) Abulail, л) Djolaiba the Sudanese, м) Jolaiba, н) Ould El Sayeigh). Дата на раждане: 6.8.1962 г. Място на раждане: а) Al-Bawgah, Судан б) Albaouga, Судан. Националност: канадска, суданска. Паспорт №: BC166787 (канадски паспорт).“

                  (2)

                  Вписването „Anwar Nasser Abdulla Al-Aulaqi (известен също като a) Anwar al-Aulaqi, б) Anwar al-Awlaki, в) Anwar al-Awlaqi, г) Anwar Nasser Aulaqi, д) Anwar Nasser Abdullah Aulaqi, е) Anwar Nasser Abdulla Aulaqi). Дата на раждане: а) 21.4.1971 г., б) 22.4.1971 г. Място на раждане: Las Cruces, New Mexico, САЩ. Националност: а) американска, б) йеменска. Други сведения: укрива се в Йемен от декември 2007 г. Дата на определянето, посочено в член 2a, параграф 4, буква б): 20.7.2010 г.“ В глава „Физически лица“ се заменя със следното:
                  „Anwar Nasser Abdulla Al-Aulaqi (известен също като а) Anwar al-Aulaqi, б) Anwar al-Awlaki, в) Anwar al-Awlaqi, г) Anwar Nasser Aulaqi, д) Anwar Nasser Abdullah Aulaqi, е) Anwar Nasser Abdulla Aulaqi). Дата на раждане: а) 21.4.1971 г., б) 22.4.1971 г. Място на раждане: Las Cruces, New Mexico, САЩ. Националност: а) американска, б) йеменска. Други сведения: потвърдено е, че е починал на 30 септември 2011 г. в Йемен. Дата на определянето, посочено в член 2a, параграф 4, буква б): 20.7.2010 г.“


title: Регламент за изпълнение (ЕС) № 1156/2012 на Комисията от 6 декември 2012 година за определяне на подробни правила за прилагане на някои разпоредби на Директива 2011/16/ЕС на Съвета относно административното сътрудничество в областта на данъчното облагане

text:
               7.12.2012

               BG

               Официален вестник на Европейския съюз

               L 335/42

         РЕГЛАМЕНТ ЗА ИЗПЪЛНЕНИЕ (ЕС) № 1156/2012 НА КОМИСИЯТА
   от 6 декември 2012 година
   за определяне на подробни правила за прилагане на някои разпоредби на Директива 2011/16/ЕС на Съвета относно административното сътрудничество в областта на данъчното облагане
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2011/16/ЕС на Съвета от 15 февруари 2011 г. относно административното сътрудничество в областта на данъчното облагане и за отмяна на Директива 77/799/ЕИО (1), и по-специално член 20, параграфи 1 и 3 и член 21, параграф 1 от нея,
   като има предвид, че:

               (1)

               Директива 2011/16/ЕС заменя Директива 77/799/ЕИО на Съвета от 19 декември 1977 г. относно взаимопомощта между компетентните органи на държавите членки в областта на прякото данъчно облагане (2). Бяха направени няколко важни промени с цел адаптиране на правилата относно административното сътрудничество в областта на данъчното облагане, по-специално що се отнася до обмена на информация между държавите членки с оглед повишаване на ефикасността и ефективността на трансграничния обмен на информация.

               (2)

               С цел улесняване обмена на информация Директива 2011/16/ЕС изисква този обмен да се осъществява въз основа на стандартни формуляри. В тази връзка и с оглед гарантиране на уместността на обменяните данни и ефикасността на самия обмен, следва да бъдат определени подробни правила за целите на обмена на информация при поискване, спонтанния обмен на информация, уведомяването и обратната информация. Използваният формуляр следва да съдържа няколко полета, които са достатъчно подробни, за да дават възможност на държавите членки лесно да отразяват в него разнообразието от случаи, като използват най-подходящите за тази цел полета.

               (3)

               Съгласно Директива 2011/16/ЕС информацията следва да се предава, като се използва Общата комуникационна мрежа (CCN) винаги когато е възможно. За останалите случаи следва да бъдат уточнени практическите правила за комуникация.

               (4)

               Мерките, предвидени в настоящия регламент, са в съответствие със становището на Комитета за административно сътрудничество в областта на данъчното облагане,

         ПРИЕ НАСТОЯЩИЯ РЕГЛАМЕНТ:
   Член 1
   1.   Когато става въпрос за формуляри, с думата „поле“ се обозначава мястото във формуляра, в което може да бъде вписвана информацията, обменяна в съответствие с Директивата на Съвета.
   2.   Формулярът, използван за искания на информация и за административни производства в съответствие с член 5 от Директива 2011/16/ЕС, както и за техните отговори, потвърждения, искания за допълнителни общи сведения, невъзможност или отказ съгласно член 7 от посочената директива, се изготвя съобразно приложение I към настоящия регламент.
   3.   Формулярът, използван за спонтанен обмен на информация и потвърждаване в съответствие с членове 9 и 10 от Директива 2011/16/ЕС, се изготвя съобразно приложение II към настоящия регламент.
   4.   Формулярът, използван за искания за административно уведомяване в съответствие с член 13, параграф 1 и член 13, параграф 2 от Директива 2011/16/ЕС, и отговорите на тези искания съгласно член 13, параграф 3 от същата директива, се изготвят съобразно приложение III към настоящия регламент.
   5.   Формулярът, използван за обратна информация съгласно член 14, параграф 1 от Директива 2011/16/ЕС, се изготвя съобразно приложение IV към настоящия регламент.
   Член 2
   1.   Докладите, заявленията и други документи, посочени в информацията, предоставена съгласно Директива 2011/16/ЕС, могат да бъдат изпращани чрез средства за комуникация, различни от мрежата CCN.
   2.   Когато информацията, посочена в Директива 2011/16/ЕС, не се предоставя по електронен път чрез мрежата CCN, и ако няма други двустранни договорености, информацията се предоставя придружена от писмо, описващо предоставената информация и надлежно подписано от компетентния орган, който я предоставя.
   Член 3
   Настоящият регламент влиза в сила на третия ден след публикуването му в Официален вестник на Европейския съюз.

   Той се прилага от 1 януари 2013 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 декември 2012 година.

            За Комисията

            Председател

         José Manuel BARROSO

      (1)  ОВ L 64, 11.3.2011 г., стр. 1.

      (2)  OJ L 336, 27.12.1977, p. 15.

      ПРИЛОЖЕНИЕ I

         Формуляр, посочен в член 1, параграф 2

      Формулярът за искания за информация и за административни производства в съответствие с член 5 от Директива 2011/16/ЕС и техните отговори, потвърждения, искания за допълнителни общи сведения, невъзможност или отказ съгласно член 7 от Директива 2011/16/ЕС, съдържа следните полета (1):

                  —

                  Правно основание;

                  —

                  Референтен номер;

                  —

                  Дата;

                  —

                  Наименование на запитващия и запитания орган;

                  —

                  Самоличност на лицето, което се проучва или разследва;

                  —

                  Общо описание на случая и, ако е уместно, конкретна основна информация, която би позволила да се оцени предполагаемата относимост на поисканата информация за администриране и прилагане на националното законодателство на държавите членки относно данъците, посочени в член 2 от Директива 2011/16/ЕС;

                  —

                  Данъчна цел, за която се търси информация;

                  —

                  Период на разследване;

                  —

                  Имената и адресите на всички лица, за които може да се смята, че притежават исканата информация;

                  —

                  Изпълнението на правното изискване, наложено по силата на член 16, параграф 1 от Директива 2011/16/ЕС;

                  —

                  Изпълнението на правното изискване, наложено по силата на член 17, параграф 1 от Директива 2011/16/ЕС;

                  —

                  Мотивирано искане за конкретно административно производство и основанията за отказ да се извърши поисканото определено административно производство;

                  —

                  Потвърждаване на искане за информация;

                  —

                  Искане за допълнителни общи сведения;

                  —

                  Причини за невъзможност или отказ за предоставяне на информация;

                  —

                  Причини за липсата на отговор в съответния срок и дата, до която запитаният орган смята, че би могъл да отговори;

         (1)  При все това, в съответния формуляр трябва да фигурират само действително попълнените в конкретния случай полета.

      ПРИЛОЖЕНИЕ II

         Формуляр, посочен в член 1, параграф 3

      Формулярът за спонтанен обмен на информация и потвърждаване в съответствие с членове 9 и 10 от Директива 2011/16/ЕС съдържа следните полета (1):

                  —

                  Правно основание

                  —

                  Референтен номер

                  —

                  Дата

                  —

                  Наименование на изпращащите и приемащите органи;

                  —

                  Самоличност на лицето, обект на спонтанен обмен на информация;

                  —

                  Период, обхванат от спонтанния обмен на информация;

                  —

                  Изпълнение на правното изискване, наложено по силата на член 16, параграф 1 от Директива 2011/16/ЕС;

                  —

                  Потвърждаване на спонтанния обмен на информация;

         (1)  При все това, в съответния формуляр трябва да фигурират само действително попълнените в конкретния случай полета.

      ПРИЛОЖЕНИЕ III

         Формуляр, посочен в член 1, параграф 4

      Формулярът за искания за уведомяване съгласно член 13, параграф 1 и член 13, параграф 2 от Директива 2011/16/ЕС и отговорите на тези искания съгласно член 13, параграф 3 от същата директива съдържа следните полета (1):

                  —

                  Правно основание;

                  —

                  Референтен номер;

                  —

                  Дата;

                  —

                  Наименование на запитващия и запитания орган;

                  —

                  Име и адрес на адресата на акта или решението;

                  —

                  Друга информация, която може да улесни установяването на самоличността на адресата;

                  —

                  Предмет на акта или решението;

                  —

                  Отговор на запитания орган в съответствие с член 13, параграф 3 от Директива 2011/16/ЕС, включително датата на уведомяването на адресата относно инструмента или решението.

         (1)  При все това, в съответния формуляр трябва да фигурират само реално попълнените в конкретния случай полета.

      ПРИЛОЖЕНИЕ IV

         Формуляр, посочен в член 1, параграф 5

      Формулярът за обратна информация съгласно член 14, параграф 1 от Директива 2011/16/ЕС съдържа следните полета (1):

                  —

                  Референтен номер;

                  —

                  Дата;

                  —

                  Наименованието на компетентния орган, който дава обратна информация;

                  —

                  Обратна информация от общ характер относно предоставената информация;

                  —

                  Резултати, които са пряко свързани с предоставената информация.

         (1)  При все това, в съответния формуляр трябва да фигурират само действително попълнените в конкретния случай полета.


title: Регламент за изпълнение (ЕС) 2017/1771 на Комисията от 27 септември 2017 година за изменение на Регламент (ЕО) № 1484/95 по отношение на определянето на представителните цени в секторите на птичето месо и яйцата, както и за яйчния албумин

text:
               29.9.2017

               BG

               Официален вестник на Европейския съюз

               L 251/11

         РЕГЛАМЕНТ ЗА ИЗПЪЛНЕНИЕ (ЕС) 2017/1771 НА КОМИСИЯТА
   от 27 септември 2017 година
   за изменение на Регламент (ЕО) № 1484/95 по отношение на определянето на представителните цени в секторите на птичето месо и яйцата, както и за яйчния албумин
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 183, буква б) от него,
   като взе предвид Регламент (ЕС) № 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти и за отмяна на регламенти (ЕО) № 1216/2009 и (ЕО) № 614/2009 на Съвета (2), и по-специално член 5, параграф 6, буква а) от него,
   като има предвид, че:

               (1)

               С Регламент (ЕО) № 1484/95 на Комисията (3) се определят правилата за прилагане на системата на допълнителни вносни мита, заедно с представителните цени в секторите на птичето месо и яйцата, както и за яйчния албумин.

               (2)

               Редовната проверка на данните, на които се основава определянето на представителните цени за продуктите от секторите на птичето месо и яйцата, както и за яйчния албумин, показва, че се налага да бъдат променени представителните цени при внос на някои продукти, като се има предвид разликата в цените в зависимост от произхода.

               (3)

               Поради това Регламент (ЕО) № 1484/95 следва да бъде изменен.

               (4)

               С оглед на необходимостта да се осигури възможно най-бързото прилагане на тази мярка след предоставянето на актуализираните данни, е целесъобразно настоящият регламент да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1484/95 се заменя с текста в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 септември 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 150, 20.5.2014 г., стр. 1.

      (3)  Регламент (ЕО) № 1484/95 на Комисията от 28 юни 1995 г. относно определяне на подробни правила за прилагане на системата на допълнителни вносни мита и относно фиксиране на представителни цени в секторите птиче месо и яйца и за яйчен албумин, и за отмяна на Регламент № 163/67/ЕИО (ОВ L 145, 29.6.1995 г., стр. 47).

      ПРИЛОЖЕНИЕ
      „
            ПРИЛОЖЕНИЕ I

                        Код по КН

                        Описание на стоките

                        Представителна цена
                        (ЕUR/100 kg)

                        Обезпечение по член 3
                        (ЕUR/100 kg)

                        Произход (1)

                        0207 12 10

                        Неразфасовани замразени „пилета 70 %“

                        107,5

                        0

                        AR

                        0207 12 90

                        Неразфасовани замразени „пилета 65 %“

                        102,1

                        5

                        AR

                        118,6

                        0

                        BR

                        0207 14 10

                        Обезкостени замразени разфасовки от петли или кокошки

                        263,2

                        11

                        AR

                        205,6

                        28

                        BR

                        301,7

                        0

                        CL

                        224,0

                        23

                        TH

                        0207 27 10

                        Обезкостени замразени разфасовки от пуйки

                        349,9

                        0

                        BR

                        388,1

                        0

                        CL

                        0408 91 80

                        Яйца без черупки, сушени

                        352,1

                        0

                        AR

                        1602 32 11

                        Приготвени храни от петли или кокошки без топлинна обработка

                        219,3

                        20

                        BR

                  “

         (1)  Номенклатура на държавите съгласно Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „друг произход“.


title: Регламент за изпълнение (ЕС) 2017/1125 на Комисията от 22 юни 2017 година за отнемане на одобрението на активното вещество обонятелни репеленти от животински или растителен произход/смолисто талово масло в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на Регламент за изпълнение (ЕС) № 540/2011 на Комисията (Текст от значение за ЕИП. )

text:
               24.6.2017

               BG

               Официален вестник на Европейския съюз

               L 163/10

         РЕГЛАМЕНТ ЗА ИЗПЪЛНЕНИЕ (ЕС) 2017/1125 НА КОМИСИЯТА
   от 22 юни 2017 година
   за отнемане на одобрението на активното вещество обонятелни репеленти от животински или растителен произход/смолисто талово масло в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 21, параграф 3, втората хипотеза и член 78, параграф 2 от него,
   като има предвид, че:

               (1)

               С Директива 2008/127/ЕО на Комисията (2) обонятелните репеленти от животински или растителен произход/смолисто талово масло бяха включени като активно вещество в приложение I към Директива 91/414/ЕИО на Съвета (3). Съгласно Регламент за изпълнение (ЕС) № 637/2012 на Комисията (4) се изисква съответните държави членки да предприемат необходимото нотификаторът, по чието искане са включени обонятелните репеленти от животински или растителен произход/смолисто талово масло, да предостави допълнителна потвърждаваща информация относно съответствието между спецификациите на техническия материал, произвеждан за търговски цели, и тези на опитното вещество, използвано в документацията за токсичност, както и относно токсикологичния профил на веществото съответно до 1 май 2013 г. и до 31 май 2014 г.

               (2)

               Активните вещества, включени в приложение I към Директива 91/414/ЕИО, се считат за одобрени съгласно Регламент (ЕО) № 1107/2009 и са посочени в част А от приложението към Регламент за изпълнение (ЕС) № 540/2011 на Комисията (5).

               (3)

               На 29 април 2013 г. и 6 май 2014 г. нотификаторът предостави информация на Гърция, държавата членка докладчик, за да спази задължението за предоставяне на допълнителна информация, както е посочено в съображение 1.

               (4)

               Гърция направи оценка на предоставената от нотификатора информация, както и на свързаната с първоначалното подаване допълнителна информация, която беше предоставена по време на процеса на оценяване. През октомври 2013 г. и ноември 2015 г. тя предостави своята оценка, под формата на допълнения към проекта на доклад за оценка, на останалите държави членки, Комисията и Европейския орган за безопасност на храните, наричан по-долу „Органът“.

               (5)

               Беше проведена консултация с държавите членки, заявителя и Органа, които бяха приканени да представят коментари относно оценката на държавата членка докладчик.

               (6)

               Въз основа на представената от нотификатора информация, оценката на тази информация от страна на държавата членка докладчик и предоставените от страна на държавите членки и ЕОБХ коментари относно тази оценка Комисията счита, че потвърждаващата информация не е представена, тъй като предоставената от нотификатора информация не е достатъчна, за да се направи заключение относно съответствието между спецификациите на техническия материал, произвеждан за търговски цели, и тези на опитното вещество, използвано в документацията за токсичност, нито относно токсикологичния профил на веществото.

               (7)

               Комисията прикани нотификатора да представи своите коментари относно съображенията на Комисията.

               (8)

               Въпреки изложените доводи от страна на нотификатора обаче Комисията стигна до заключението, че предоставената информация е непълна и не позволява да се направи заключение относно съответствието между спецификациите на техническия материал, произвеждан за търговски цели, и тези на опитното вещество, използвано в документацията за токсичност, нито относно токсикологичния профил на веществото.

               (9)

               Следователно е целесъобразно одобрението на посоченото активно вещество да бъде отнето.

               (10)

               Поради това приложението към Регламент за изпълнение (ЕС) № 540/2011 следва да бъде съответно изменено.

               (11)

               На държавите членки следва да се предостави време да отнемат разрешенията за продукти за растителна защита, съдържащи посоченото активно вещество.

               (12)

               За продуктите за растителна защита, съдържащи посоченото активно вещество, за които държавите членки предоставят гратисен период по член 46 от Регламент (ЕО) № 1107/2009, посоченият период следва да изтече най-късно на 14 октомври 2018 г.

               (13)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Отнемане на одобрението
   Одобрението на активното вещество обонятелни репеленти от животински или растителен произход/смолисто талово масло се отнема.
   Член 2
   Изменение на Регламент за изпълнение (ЕС) № 540/2011
   В част А от приложението към Регламент за изпълнение (ЕС) № 540/2011 ред № 251 относно обонятелни репеленти от животински или растителен произход/смолисто талово масло се заличава.
   Член 3
   Преходни мерки
   Държавите членки отнемат разрешенията за продукти за растителна защита, съдържащи обонятелни репеленти от животински или растителен произход/смолисто талово масло като активно вещество, не по-късно от 14 октомври 2017 г.
   Член 4
   Гратисен период
   Всеки гратисен период, предоставен от държавите членки в съответствие с член 46 от Регламент (ЕО) № 1107/2009, е възможно най-кратък и изтича най-късно на 14 октомври 2018 г.
   Член 5
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 юни 2017 година.

            За Комисията

            Председател

         Jean-Claude JUNCKER

      (1)  ОВ L 309, 24.11.2009 г., стр. 1.

      (2)  Директива 2008/127/ЕО на Комисията от 18 декември 2008 г. за изменение на Директива 91/414/ЕИО на Съвета с цел включване на няколко активни вещества (ОВ L 344, 20.12.2008 г., стр. 89).

      (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).

      (4)  Регламент за изпълнение (ЕС) № 637/2012 на Комисията от 13 юли 2012 г. за изменение за Регламент за изпълнение (ЕС) № 540/2011 по отношение на условията за одобрение на активните вещества железен сулфат, обонятелни репеленти от животински или растителен произход/сурово талово масло и обонятелни репеленти от животински или растителен произход/смолисто талово масло (ОВ L 186, 14.7.2012 г., стр. 20).

      (5)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).


title: Регламент за изпълнение (ЕС) № 350/2014 на Комисията от 3 април 2014 година относно класирането на някои стоки в Комбинираната номенклатура

text:
               8.4.2014

               BG

               Официален вестник на Европейския съюз

               L 104/4

         РЕГЛАМЕНТ ЗА ИЗПЪЛНЕНИЕ (ЕС) № 350/2014 НА КОМИСИЯТА
   от 3 април 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               Регламент (ЕИО) № 2658/87 полага общите правила за тълкуване на Комбинираната номенклатура. Тези правила се прилагат също така към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2 на основание на посоченото в колона 3 от същата таблица.

               (4)

               Целесъобразно е да се предвиди възможност обвързващата тарифна информация, издадена по отношение на стоки, обхванати от настоящия регламент, която не е в съответствие с него, да продължи да се използва от титуляря за определен срок съгласно член 12, параграф 6 от Регламент (ЕИО) № 2913/92 на Съвета (2). Този срок следва да бъде определен на три месеца.

               (5)

               Комитетът по Митническия кодекс не е изразил становище в срока, определен от неговия председател,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 на таблицата в приложението, се класират в Комбинираната номенклатура в кода по КН, посочен в колона 2 на същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 3 април 2014 година.

            За Комисията

            от името на Председателя,

         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).

      ПРИЛОЖЕНИЕ

                  Описание на стоките

                  Класиране
                  (Код по КН)

                  Основания

                  (1)

                  (2)

                  (3)

                  Изделие, представляващо дървена кутия, облицована отвътре и отвън с текстил. От предната страна кутията има отвор, позволяващ на котката да влезе, и кутията е достатъчно голяма, за да може котката да спи в нея.
                  На горната страна на кутията вертикално е монтирана картонена тръба. Тръбата е покрита с връв от сизал, която е закрепена за нея. Връвта е изработена от оплетени нишки сизал и плътността ѝ възлиза на над 20 000 decitex.
                  Тръбата поддържа дървена платформа, покрита с текстил. Платформата е достатъчно голяма, за да може котката да лежи на нея.
                  От долната страна на платформата е закрепена дървена тръба, покрита отвътре и отвън с текстил. Тръбата е достатъчно широка, за да може котката да пропълзи в нея.
                  Използваният текстил е изтъкано кадифе (плюш от полиестер).
                  Общата повърхност на текстила е по-голяма от повърхността, покрита със сизал.
                  (Вж. снимката) (1)

                  6307 90 98

                  Класирането се определя по общи правила 1, 3, буква б) и 6 за тълкуване на Комбинираната номенклатура (ОПТ), забележка 7, буква е) към раздел ХI и текста на кодове по КН 6307, 6307 90 и 6307 90 98.
                  Предвид обективните си характеристики изделието е предназначено да привлича котките и да ги държи настрани от мебелите, които те в противен случай биха драскали и заемали.
                  Класирането като мебел в позиция 9403 се изключва, защото тази позиция обхваща продукти от различно естество, които се използват в частни жилища, хотели, канцеларии, училища, църкви, магазини, лаборатории и др. (вж. също Обяснителните бележки към Хармонизираната система (ОБХС) за позиция 9403 по ХС).
                  Класирането в позиция 9503 като играчка също се изключва, тъй като изделието е предназначено изключително за животни и следователно не е обхванато от тази позиция в съответствие със забележка 5 към глава 95.
                  Текстилният материал (тъканият текстил и връвта от сизал) е от съществено значение, за да може продуктът да се използва по предназначение, защото привлича котките, които могат да драскат с нокти, да седят, да спят върху него и да си играят с него. Съответно текстилният материал (не дървото или картонът) е този, който придава основния характер на изделието по смисъла на ОПТ 3, буква б).
                  Тъй като не може да се определи дали сизалът или тъканият текстил е с по-голямо значение за привличането на котките, по-голямото количество на тъкания текстил и по-голямото разнообразие от дейности, които предлага на котката, се счита, че придава основния характер на изделието по смисъла на ОПТ 3, буква б) (вж. също ОБХС за ОПТ 3, буква б), (VIII).
                  По смисъла на бележка 7, буква е) към раздел XI тъканият текстил е събран чрез шев и вследствие на това представлява конфекционирано текстилно изделие от текстилна тъкан.
                  Поради това изделието трябва да бъде класирано в код по КН 6307 90 98 като „други конфекционирани текстилни артикули“.

         (1)  Снимката е само за информация.


title: Регламент за изпълнение (ЕС) № 1361/2011 на Комисията от 19 декември 2011 година за вписване на название в регистъра на защитените наименования за произход и защитените географски указания [Terre Aurunche (ЗНП)]

text:
               22.12.2011

               BG

               Официален вестник на Европейския съюз

               L 341/19

         РЕГЛАМЕНТ ЗА ИЗПЪЛНЕНИЕ (ЕС) № 1361/2011 НА КОМИСИЯТА
   от 19 декември 2011 година
   за вписване на название в регистъра на защитените наименования за произход и защитените географски указания [Terre Aurunche (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:

               (1)

               В съответствие с член 6, параграф 2, първа алинея от Регламент (ЕО) № 510/2006 заявката за регистрация на названието „Terre Aurunche“, подадена от Италия, бе публикувана в Официален вестник на Европейския съюз. (2)

               (2)

               Тъй като Комисията не е получила никакви възражения съгласно член 7 от Регламент (ЕО) № 510/2006, названието следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 декември 2011 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 93, 31.3.2006 г., стр. 12.

      (2)  ОВ С 108, 7.4.2011 г., стр. 14.

      ПРИЛОЖЕНИЕ
      Земеделски продукти, предназначени за консумация от човека, посочени в приложение I към Договора:

         Клас 1.5.   Масла и мазнини (масло, маргарин, олио и др.)

      ИТАЛИЯ
      Terre Aurunche (ЗНП)


title: Регламент за изпълнение (ЕС) 2016/2236 на Комисията от 12 декември 2016 година за определяне на техническите характеристики на ad hoc модула за 2018 г. относно съвместяването на професионалния и семейния живот (Текст от значение за ЕИП )

text:
                  13.12.2016

                  BG

                  Официален вестник на Европейския съюз

                  L 337/6

            РЕГЛАМЕНТ ЗА ИЗПЪЛНЕНИЕ (ЕС) 2016/2236 НА КОМИСИЯТА
      от 12 декември 2016 година
      за определяне на техническите характеристики на ad hoc модула за 2018 г. относно съвместяването на професионалния и семейния живот
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 577/98 на Съвета от 9 март 1998 г. относно организацията на извадково изследване на работната сила в Общността (1), и по-специално член 7а, параграф 5 от него,
      като има предвид, че:

                  (1)

                  ЕС е поел дългосрочен ангажимент да насърчава съчетаването на професионалния и личния живот. С директивите относно отпуска по майчинство (2) и родителския отпуск (3) се определят минимални стандарти в тази област. С целите от Барселона се определят и цели на ЕС за по-добро предоставяне на грижи за децата, а в рамките на европейския семестър за 2016 г. се посочват конкретни препоръки за всяка държава относно съчетаването на професионалния и личния живот.

                  (2)

                  В работната си програма за 2016 г. (4) Комисията представя своите планове да разработи инициатива за преодоляване на предизвикателствата за родителите и лицата, полагащи грижи, във връзка със съчетаването на професионалния и личния живот.

                  (3)

                  С оглед на това от съществено значение е да се следят предизвикателствата, свързани със съчетаването на професионалния и личния живот, както и напредъкът в тази област; не по-малко важно е да се подобри събирането на данни.

                  (4)

                  С Регламент (ЕС) № 318/2013 на Комисията (5) се създава ad hoc модул относно съвместяването на професионалния и семейния живот.

                  (5)

                  В Делегиран регламент (ЕС) № 1397/2014 на Комисията (6) се определя и се описва областта на специализирана информация („ad hoc подмодули“), която да бъде включена в ad hoc модула за 2018 г. относно съвместяването на професионалния и семейния живот.

                  (6)

                  Комисията следва да определи техническите характеристики, филтрите, кодовете и срока за предаване на данните за ad hoc модула относно съвместяването на професионалния и семейния живот.

                  (7)

                  Мерките, предвидени в настоящия регламент, са в съответствие със становището на Комитета на Европейската статистическа система,

            ПРИЕ НАСТОЯЩИЯ РЕГЛАМЕНТ:
      Член 1
      Техническите характеристики на ad hoc модула за 2018 г. относно съвместяването на професионалния и семейния живот, филтрите и кодовете, които трябва да се използват, както и срокът, в който резултатите се изпращат на Комисията, се определят в приложението към настоящия регламент.
      Член 2
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 12 декември 2016 година.

               За Комисията

               Председател

            Jean-Claude JUNCKER

         (1)  ОВ L 77, 14.3.1998 г., стр. 3.

         (2)  Директива 92/85/ЕИО на Съвета от 19 октомври 1992 г. за въвеждане на мерки за насърчаване подобряването на безопасността и здравето по време на работа на бременни работнички и на работнички родилки или кърмачки (Десета специална директива по смисъла на член 16, параграф 1 от Директива 89/391/ЕИО) (ОВ L 348, 28. 11.1992 г., стр. 1).

         (3)  Директива 2010/18/ЕС на Съвета от 8 март 2010 г. за прилагане на ревизираното рамково споразумение за родителския отпуск, сключено между Конфедерацията на европейския бизнес (BUSINESSEUROPE), Европейската асоциация на занаятите и малките и средните предприятия (UEAPME), Европейския център на предприятията с държавно участие и на предприятията от общ икономически интерес (CEEP) и Европейската конфедерация на профсъюзите (ETUC), и за отмяна на Директива 96/34/ЕО (ОВ L 68, 18.3.2010 г., стр. 13).

         (4)  COM(2015) 610 final.

         (5)  Регламент (ЕС) № 318/2013 на Комисията от 8 април 2013 г. за приемане на програмата от ad hoc модули за 2016—2018 г. за извадковото изследване на работната сила, предвидено в Регламент (ЕО) № 577/98 на Съвета (ОВ L 99, 9.4.2013 г., стр. 11).

         (6)  Делегиран регламент (ЕС) № 1397/2014 на Комисията от 22 октомври 2014 г. за изменение на Регламент (ЕС) № 318/2013 за приемане на програмата от ad hoc модули за 2016—2018 г. за извадковото изследване на работната сила, предвидено в Регламент (ЕО) № 577/98 на Съвета (ОВ L 370, 30.12.2014 г., стр. 42).

         ПРИЛОЖЕНИЕ
         В настоящото приложение се определят техническите характеристики, филтрите и кодовете, които трябва да се използват в предвидения за 2018 г. аd hoc модул относно съвместяването на професионалния и семейния живот. В него се определят и датите за предаване на данните на Комисията.

            Срок за предаване на резултатите на Комисията:31 март 2019 г.

            Филтри и кодове, които трябва да се използват за изпращането на данните: съгласно приложение III към Регламент (ЕО) № 377/2008 на Комисията (1).

            Колони, предназначени за незадължителни тегловни коефициенти, които да се използват при подизвадки или при липса на отговори: колони 223 — 226, съдържащи цели числа, и колони 227 — 228, съдържащи десетични знаци.
         1)   Подмодул 1: Задължения за полагане на грижи

                     Име/колона

                     Код

                     Описание

                     Филтър

                     CARERES

                        Задължения за полагане на грижи

                     AGE = 18–64

                     211

                        Редовно полагане на грижи за деца — собствени или на партньора (ненавършили 15 години), или за недееспособни роднини (навършили 15 години)

                     1

                     Няма задължения за полагане на грижи

                     2

                     Само за децата в домакинството — собствени или на партньора

                     3

                     Само за деца извън домакинството — собствени или на партньора

                     4

                     За деца в домакинството и извън него — собствени или на партньора

                     5

                     Само за недееспособни роднини

                     6

                     За децата в домакинството — собствени или на партньора, и за недееспособни роднини

                     7

                     За деца извън домакинството — собствени или на партньора, и за недееспособни роднини

                     8

                     За деца в домакинството и извън него — собствени или на партньора, и за недееспособни роднини

                     9

                     Не се прилага (не е включено във филтъра)

                     Празно

                     Без отговор/Не знае

                     CHCARUSE

                        Ползване на услуги за грижи за деца

                     CARERES = 2-4,6-8

                     212

                        Ползване на професионални услуги за грижи за деца — за някои или за всички деца

                     1

                     Не

                     2

                     Да, за някои деца

                     3

                     Да, за всички деца

                     9

                     Не се прилага (не е включено във филтъра)

                     Празно

                     Без отговор/Не знае

                     CHCAROBS

                        Причини да не се ползват услуги за грижи за деца

                     CHCARUSE = 1,2

                     213/214

                        Основна причина да не се ползват (в по-голяма степен) услуги за грижи за деца — собствени или на партньора

                     01

                     Няма достъпни/налични услуги

                     02

                     Разходи

                     03

                     Качество/вид на услугата

                     04

                     Други пречки във връзка с услугата

                     05

                     Полагането на грижи се организира самостоятелно/с партньор

                     06

                     Полагането на грижи се организира, в т.ч. с допълнителна неинституционална подкрепа

                     07

                     Използваните професионални услуги (за някои, но не за всички деца) са достатъчни

                     08

                     Децата сами се грижат за себе си

                     09

                     Други лични съображения

                     99

                     Не се прилага (не е включено във филтъра)

                     Празно

                     Без отговор/Не знае

                     CHCAREFF

                        Отражение на задълженията за полагане на грижи за деца върху заетостта

                     CARERES = 2-4,6-8 и WSTATOR = 1,2

                     215

                        Основен начин, по който заетите лица са приспособили трудовата си дейност, за да изпълняват по-лесно задълженията си за полагане на грижи за деца

                     1

                     Промени за увеличаване на доходите

                     2

                     Намалено работно време (по-малко часове)

                     3

                     По-лесни за изпълнение задачи на работното място

                     4

                     Смяна на работното място или работодателя за по-лесно съвместяване на задълженията

                     5

                     Понастоящем — в отпуск по семейни причини

                     6

                     Други

                     7

                     Няма отражение

                     9

                     Не се прилага (не е включено във филтъра)

                     Празно

                     Без отговор/Не знае

               2)   Подмодул 2: Гъвкавост при организацията на работата

                     Име/колона

                     Код

                     Описание

                     Филтър

                     POSSTEND

                        Гъвкавост на работното време за полагане на грижи

                     STAPRO = 3 и CARERES = 2-8

                     216

                        Възможност за различно начало и/или край на работния ден на основното работно място, за да може по-лесно да се изпълняват задълженията за полагане на грижи

                     1

                     По принцип е възможно

                     2

                     Рядко е възможно

                     3

                     Не е възможно

                     9

                     Не се прилага (не е включено във филтъра)

                     Празно

                     Без отговор/Не знае

                     POSORGWT

                        Гъвкавост да се ползват цели дни за полагане на грижи

                     STAPRO = 3 и CARERES = 2-8

                     217

                        Възможност работното време да се организира така, че на основното работно място да се ползват цели дни, за да може по-лесно да се изпълняват задълженията за полагане на грижи

                     1

                     По принцип е възможно

                     2

                     Рядко е възможно

                     3

                     Не е възможно

                     9

                     Не се прилага (не е включено във филтъра)

                     Празно

                     Без отговор/Не знае

                     WORKOBS

                        Основна пречка на работното място за съвместяване на задълженията

                     WSTATOR = 1,2 и CARERES = 2-8

                     218

                        Съвместяването на задълженията е извънредно трудно поради характера на основната работа

                     1

                     Няма пречки

                     2

                     Продължително работно време

                     3

                     Непредвидим или затрудняващ график на работа

                     4

                     Дълго пътуване до работното място

                     5

                     Работата е трудна или изтощителна

                     6

                     Липса на подкрепа от страна на работодатели и колеги

                     7

                     Други пречки

                     9

                     Не се прилага (не е включено във филтъра)

                     Празно

                     Без отговор/Не знае

               3)   Подмодул 3: Прекъсвания на трудовата дейност и родителски отпуск

                     Име/колона

                     Код

                     Описание

                     Филтър

                     STOPWORK

                        Прекъсване на трудовата дейност за полагане на грижи за деца

                     AGE = 18–64

                     219

                        Не са работили най-малко един месец през трудовия си стаж, за да се грижат за деца — собствени или на партньора

                     1

                     Да

                     2

                     Никога не са работили, за да се грижат за децата

                     3

                     Няма (но са били/понастоящем са заети и имат деца)

                     4

                     Никога не са работили по други причини

                     5

                     Никога не са имали деца

                     9

                     Не се прилага (не е включено във филтъра)

                     Празно

                     Без отговор/Не знае

                     STOPLENG

                        Обща продължителност на прекъсванията на трудовата дейност за полагане на грижи за деца

                     STOPWORK = 1

                     220

                        Сума на всички прекъсвания на работа с продължителност най-малко един месец

                     1

                     До 6 месеца

                     2

                     Повече от 6 месеца до 1 година

                     3

                     Повече от 1, но до 2 години

                     4

                     Повече от 2, но до 3 години

                     5

                     Повече от 3, но до 5 години

                     6

                     Повече от 5 години

                     9

                     Не се прилага (не е включено във филтъра)

                     Празно

                     Без отговор/Не знае

                     PARLEAV

                        Ползване на родителски отпуск

                     STOPWORK = 1

                     221

                        Ползване на родителски отпуск и/или отпуск по майчинство/бащинство при прекъсване на работа, за да се полагат грижи за деца

                     1

                     Ползван е само родителски отпуск

                     2

                     Съчетание от отпуски по семейни причини

                     3

                     Ползван е само отпуск по майчинство/бащинство

                     4

                     Не е ползван отпуск по семейни причини

                     DEREDSTP

                        Прекъсване на трудовата дейност за полагане на грижи за недееспособни роднини

                     AGE = 18 — 64 и (EXISTPR = 1 или WSTATOR = 1,2)

                     222

                        Не са работили или са работили с намалено работно време най-малко един месец през трудовия си стаж, за да се грижат за недееспособни роднини (навършили 15 години)

                     1

                     Прекъсване на работата

                     2

                     Само намалено работно време

                     3

                     Няма прекъсване, нито намалено работно време

                     4

                     Никога не се е налагало да се грижат за недееспособни роднини

                     9

                     Не се прилага (не е включено във филтъра)

                     Празно

                     Без отговор/Не знае

            (1)  Регламент (ЕО) № 377/2008 на Комисията от 25 април 2008 г. за прилагане на Регламент (ЕО) № 577/98 на Съвета относно организацията на извадково изследване на работната сила в Общността по отношение на кодификацията, която ще се използва за предаване на данни от 2009 г. нататък, и на използването на подизвадка за събиране на данни по структурните променливи, както и за определянето на референтните тримесечия (ОВ L 114, 26.4.2008 г., стр. 57).


title: Регламент за изпълнение (ЕС) № 1126/2013 на Комисията от 11 ноември 2013 година за установяване на стандартни стойности при внос с цел определяне на входната цена на някои плодове и зеленчуци

text:
               12.11.2013

               BG

               Официален вестник на Европейския съюз

               L 301/1

         РЕГЛАМЕНТ ЗА ИЗПЪЛНЕНИЕ (ЕС) № 1126/2013 НА КОМИСИЯТА
   от 11 ноември 2013 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 11 ноември 2013 година.

            За Комисията, от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  34,9

                  MA

                  44,1

                  MK

                  28,7

                  ZZ

                  35,9

                  0707 00 05

                  AL

                  40,5

                  EG

                  177,3

                  MK

                  50,7

                  TR

                  143,8

                  ZZ

                  103,1

                  0709 93 10

                  AL

                  48,7

                  MA

                  88,1

                  TR

                  156,1

                  ZZ

                  97,6

                  0805 20 10

                  AU

                  136,9

                  MA

                  59,2

                  ZA

                  148,2

                  ZZ

                  114,8

                  0805 20 30, 0805 20 50, 0805 20 70, 0805 20 90

                  PE

                  125,0

                  SZ

                  56,1

                  TR

                  68,9

                  UY

                  92,8

                  ZA

                  157,1

                  ZZ

                  100,0

                  0805 50 10

                  TR

                  73,1

                  ZA

                  74,0

                  ZZ

                  73,6

                  0806 10 10

                  BR

                  248,9

                  LB

                  239,8

                  PE

                  263,6

                  TR

                  168,3

                  US

                  362,2

                  ZZ

                  256,6

                  0808 10 80

                  BA

                  64,2

                  NZ

                  131,1

                  US

                  133,2

                  ZA

                  169,3

                  ZZ

                  124,5

                  0808 30 90

                  CN

                  65,8

                  TR

                  116,3

                  ZZ

                  91,1

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.